കരുതല് ഫൗണ്ടേഷന്റെ സ്നേഹ സമ്മാനമായി കലാകൗമുദി മലയിന്കീഴ്: കൊവിഡ് മഹാമാരിയില് ബുദ്ധിമുട്ടുകള് അനുഭവിച്ചിരുന്ന സാധാരണക്കാര്ക്കിടയില് ആശ്വാസത്തിന്റെ കൈത്താങ്ങി മാറിയ കരുതല് ഫൗണ്ടേഷന് സേവനോന്മുഖരായി പ്രവര്ത്തിക്കുന്ന മലയിന്കീഴ് പോലീസ് സ്റ്റേഷനിലെ ഉദ്യോഗസ്ഥര്ക്ക് സ്നേഹ സമ്മാനമായി കലാകൗമദി ആഴ്ച്ചപ്പതിപ്പ് നല്കുകയുണ്ടായി. സ്റ്റേഷനിലെ മുഴുവന് ഉദ്യോഗസ്ഥര്ക്കും അടുത്ത ഒരു വര്ഷത്തേക്കാണ് കരുതല് ഫൗണ്ടേഷന് ചെയര്മാനും മലയം ദൈവസഭ അധ്യക്ഷനുമായ പാസ്റ്റര് ജെറിന് ചേരുവിള കലാകൗമുദി ആഴ്ചപ്പതിപ്പ് സ്പോണ്സര് ചെയ്യുന്നത്. കൊവിഡ് മാനദണ്ഡങ്ങള് പാലിച്ചു കൊണ്ട് ഇന്നലെ മലയം ദൈവസഭാ ഹാളില് വച്ചു നടന്ന ചടങ്ങില് കരുതല് ഫൗണ്ടേഷന് ചെയര്മാന് പാസ്റ്റര് ജെറിന് ചേരുവിള കലാകൗമുദി ആഴ്ച്ചപ്പതിപ്പ് മലയിന്കീഴ് പോലീസ് സബ് ഇന്സ്പെക്ടര് ആര്.രാജേഷിന് കൈമാറിക്കൊണ്ട് ഉദ്ഘാടനം ചെയ്തു. ചടങ്ങില് കലാകൗമുദി സര്ക്കുലേഷന് മാനേജന് ജി.എസ്. ജിജു, മലയിന്കീഴ് ലേഖകന് യദുകൃഷ്ണന് , സിവില് പോലീസ് ഓഫീസര് അനീഷ് ബില്സണ് എന്നിവര് പങ്കെടുത്തു.